**GULLEIKSHELDREN**

Høgd over havet : ca 380 m

Lengd: ca km

Tid: ca 2-2,5 timar ein veg

Gradering: Alt 1: Tung tur. Alt 2: lett tur, ca 1 time Alt 3: Tung tur, ca 2,5 timar

Vegskildring : Køyr fylkesveg 7 til Folkedal, ca 7 km. Ta innover dalen, følg elva innover ca 1,3 km. No har du to val.

**Alt. 1**.Føl turskildringa til Helgastøl og Holstø. (Sjå desse)

Du må ned Kvanngjelet og heilt ned til «Stokkane», og her skal du krysse elva. NB! Dette er berre mogeleg ved lav vassføring.

Stien er merka raudt vidare på andre sida av elva og du skal no bratt opp lia. Du må krysse eit smalt og trongt parti langs med kanten, og der har vi hengt opp tau som sikring. Stien går bratt oppover i lia i om lag 30 minutt før du kjem til eit kryss der det er skilta til Holstø og til Gulleiksheldren. Her vel du om du vil gå opp til Holstø først, eller rett bort til Gulleiksheldren. Om du går frå Holstø føl du same vegen nedatt til krysset der skilta står.

Stien går først over bekken og vidare nedover i terrenget. Vi har bygd stegar i dei brattaste bakkane og vonar at dei vil vera til god hjelp. Denne stien går bratt nedover. Når du kjem ned på første fjellhylle vil du komme til «Plasse» som er den opprinnelege husmannsplassen som vart teken av ei snjoskred. Tuftene står att og her ligg det og informasjon. Stien går vidare nedover til nedste fjellhylle og no går det berre utover og under heldrene. Du passerer endå ein bekk og då er du komme fram til sjølvaste Gulleiksheldren.

**Alternativ 2:** Køyr til Voss og ta av mot Rong, 15 km og føl vegen til endes. Ved Rongastovo kjem du til bomveg 30,- kr og du køyrer denne vegen ca 5-6 km. Då er du komme fram til «Almenningane» . Parker på lågaste parti av vegen som går vidare oppover mot «Helgaset». Det står Folkedal på skilt (DNT merka sti). Følg denne til du kryssar elva over brua. På andre sida av brua er det skilta og raudmerka mot Holstø lett oppover fjellknausane før du igjen går flatt og fint i om lag ein time. Siste stykket går nedover til Holstø og forbi Holstøhamrane.

**Alternativ 3:** Gå opp til Kvanndalsstølen og gå nordover på umerka sti som startar ved hytta lengst mot nord. I søkket under kraftlinja litt på skrå oppover og deretter på kanten inn til Holstø. Fra Holstø går du rett ned til Gulleiksheldren.

GOD TUR!